કમિશનરે લાલ આંખ કરીને ઇજનેર ખાતાને એવી તાકીદ કરી છે કે, નિયમ પ્રમાણે કોન્ટ્રાક્ટરો રાત્રે નિયત સમય દરમિયાન રોડના કામો ન કરતા હોય તો તેમની સામે વિજિલન્સ વિભાગ દ્વારા તપાસ કરાવો અને કડક પગલાં ભરો. મ્યુનિ. અધિકારીઓ સાથેની બેઠકમાં કમિશનર વિજય નેહરાએ રોડના કામો અંગે રોડ વિભાગના અધિકારીઓ પાસેથી રોડના કામોની માહિતી માગી હતી અને ચાલુ કામોની સમીક્ષા દરમિયાન એમ જણાવ્યું હતું કે, કોન્ટ્રાક્ટરો રાત્રે રોડના કામોમાં લાપરવાહી દાખવી રહ્યાં છે.